CELEX: 62014CN0378
Language: hr
Date: 2014-08-07 00:00:00
Title: Predmet C-378/14: Zahtjev za prethodnu odluku koji je 7. kolovoza 2014. uputio Bundesfinanzhof (Njemačka) – Bundesagentur für Arbeit – Familienkasse Sachsen protiv Tomislawa Trapkowskog

10.11.2014   
            
            
               HR
            
            
               Službeni list Europske unije
            
            
               C 395/24
            
         
      Zahtjev za prethodnu odluku koji je 7. kolovoza 2014. uputio Bundesfinanzhof (Njemačka) – Bundesagentur für Arbeit – Familienkasse Sachsen protiv Tomislawa Trapkowskog
      (Predmet C-378/14)
      (2014/C 395/29)
      Jezik postupka: njemački
      
         Sud koji je uputio zahtjev
      
      Bundesfinanzhof
      
         Stranke glavnog postupka
      
      
         Podnositelj revizije: Bundesagentur für Arbeit – Familienkasse Sachsen
      
         Druga stranka u revizijskom postupku: Tomislaw Trapkowski
      
         Prethodna pitanja
      
      
                  1.
               
               
                  Treba li u slučaju u kojem osoba koja živi u jednoj državi članici (u tuzemstvu) i ima pravo na dječji doplatak za djecu koja žive u drugoj državi članici (u inozemstvu) kod drugog supružnika od kojeg živi odvojeno primijeniti članak 60. stavak 1. drugu rečenicu Uredbe br. 987/2009 (1) tako da pravna fikcija prema kojoj se za potrebe primjene članaka 67. i 68. Uredbe br. 883/2004 (2) uzima u obzir situacija cijele obitelji kao da svi sudionici – posebno u pogledu prava osobe da zatraži takva davanja – podliježu pravnim propisima države članice o kojoj je riječ i žive tamo, dovodi do toga da pravo zatražiti dječji doplatak ima isključivo roditelj koji živi u drugoj državi članici (u inozemstvu) jer nacionalno pravo prve države članice (u tuzemstvu) propisuje da u slučaju više ovlaštenika dječjeg doplatka pravo na njega ima onaj roditelj u čijem kućanstvu dijete živi?
               
            
                  2.
               
               
                  U slučaju potvrdnog odgovora na prvo pitanje:
                  Treba li u situaciji prikazanoj pod 1. članak 60. stavak 1. treću rečenicu Uredbe br. 987/2009 tumačiti tako da roditelj koji živi u državi članici (u tuzemstvu) ima pravo na dječji doplatak prema nacionalnom pravu jer roditelj koji živi u drugoj državi članici (u inozemstvu) nije podnio zahtjev za dječji doplatak?
               
            
                  3.
               
               
                  U slučaju odgovora na drugo pitanje u situaciji prikazanoj pod 1. da nepodnošenje zahtjeva roditelja koji živi u EU-inozemstvu dovodi do prijelaza prava na dječji doplatak na roditelja koji živi u tuzemstvu:
                  Nakon kojeg razdoblja treba smatrati da roditelj koji živi u EU-inozemstvu nije „iskoristio” pravo na dječji doplatak u smislu članka 60. stavka 1. treće rečenice Uredbe br. 987/2009 tako da ono pripada roditelju koji živi u tuzemstvu?
               
            
         (1)  Uredba (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (SL L 284, str. 1.) (SL, posebno izdanje na hrvatskom jeziku, poglavlje 5., svezak 2., str. 171.).
      
         (2)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL L 166, str. 1.)